Referat FAU-møte 29.01.2019

Saksliste:

1. Åpning
2. Godkjenning av innkalling og saksliste
3. Referat fra sist møte
4. Julegrantenning 2018
5. Vinteraktivitetsdag 2018

* Byttedag 2018

1. 17. mai komiteen
2. Rapporter fra de andre gruppene

* Trafikk og nærmiljø
* SU/SMU

1. Skolefoto 2019
2. Trygg Skolevei
3. Eventuelt
4. Jørn åpner møtet
5. Godkjenning av innkalling og saksliste.   
   Det mangler en mailadresse til en representant, ellers enstemmig.
6. Gjennomlesning og godkjenning av møtereferat fra sist møte.   
   Enstemmig
7. Julegrantenning 2018

Arrangement ble avholdt på Quality Hotell 2.desember. Arrangementet ble flyttet innendørs pga været og andre praktiske forhold, oppmøte var ok.

Regnskapet viser kr 12.840,- i inntekter og 9.807,- i kostnader, noe som gir et overskudd på kr 3.033,-. Måtte betale for grøt i år, men vi sparte kostnaden vi tidligere har hatt på innleie av Kai Robert. Det er også mange fakler igjen som kan benyttes i år.

1. Vinteraktivitetsdag 2019

I 2018 bidro FAU med heiskort i Kjerringåsen til elever som har vanskeligheter med å betale for dette selv, og dette gjøres på samme måte i 2019. De som ønsker støtte til dette må ta kontakt med FAU på en oppgitt mailadresse. Aktivitetsdagen avholdes 14. mars for 5.-7. trinn. Jørn sjekker med skolen om de har sjekket prisen for heiskort i 2019.

Byttedag 24. november 2018

Lite innlevering av brukt utstyr på forhånd. XXL bidro med rabattkuponger, og Nordli Sport bidro med varer som vi fikk selge. 23 personer møtte opp. Arrangementets form, innhold og tidspunkt bør vurderes for å øke antall besøkende. Inntekter på kr 15.955 og utgifter på kr 13.482,30 gir et overskudd på kr 2.472,70

1. 17. mai komiteen

Har hatt ett møte hvor arbeidsoppgavene ble fordelt på 3 grupper. Neste møte er 12. mars. Komiteen ba FAU vurdere om det kan kjøpes inn en eller to kokeplater til bruk i kiosken, og dette ble godkjent. Komiteen ønsker å få tilbakemelding på oppdaterte priser på kioskvarer. Oppmøtested endres til parkeringsplassen ved innkjøringen til Tingvollheimen. Husk å minne om at man tar med seg stol, det er begrenset antall stoler og krakker tilgjengelig.

1. Rapporter fra de andre gruppene

* Trafikk og nærmiljøgruppa.   
  Har ikke avholdt møte enda.
* SU/SMU.   
  Møte er avholdt med rektor og andre lærere 29. november 2018.  
  Det er bevilget kr 140.000 til utbedring av skolegården.   
  Referatet er tilgjengelig på nettsiden til Sarpsborg kommune.

1. Skolefoto 2019

FAU har ingen innvendinger på at Ariel Foto står for fotograferingen i år.

1. Trygg skolevei

Det har kommet innspill til en FAU-representant på at elever i Grålumveien som bor på samme side av veien for skolen har farlig skolevei, dette ble tatt opp på SU/SMU-møtet. Rektor undersøker saken med kommunen.

Det kom innspill på at elever som bor i Melby-området har opp til en times bussreise hjem fra skolen, samt at elever opplever at de slippes av på en trafikkfarlig måte. FAU avklarer hvem som faktisk har ansvaret for bussrutene og tar saken videre.

1. Eventuelt  
   Leksehjelp  
   Det har kommet innspill på at tiltaket med Leksehjelp ikke fungerer etter hensikten. Jørn kontakter rektor og melder ifra om innspillene som har kommet.

Møtet hevet kl 19.45.

For FAU

Referent Vivi Iren Hansen